Vana-Halõtš

Vana-Halõtš on 9. sajandist pärinev kunagine linn, nüüd ajaloolis-kultuuriline kaitseala (ukraina keeles Національний заповідник «Давній Галич») Lääne-Ukrainas Halõtši, Krõlosi, Ševtšenkove, Bilšivtsi ja Zalukva asulate territooriumil. Piirkonnas leidub muistiseid ja ehitisi 11.–17. sajandist.

 Ajaloost 
Juba 9. sajandil asustatud Halõtši (Княжий Галич) keskus asus ligikaudu tänapäevase Krõlosi küla kohal ja oli keskaegse Kiievi-Vene oluline kaubandus- ja kultuurikeskus, mis saavutas oma võimsuse tipu 12. sajandi teisel poolel. All-linn ja jõesadam asusid tänapäevase Halõtši linna kohal, Vana-Halõtši välispiiridel paiknesid kloostrid, kirikud ja väikesed kindlustatud asulad. Alates 1144. aastast oli Halõtš Jaroslav Osmomõsli Galiitsia vürstiriigi pealinn, alates 1199. aastast Roman Mstislavitši Galiitsia-Volõõnia vürstiriigi pealinn. 1238. aastal asutas Danõlo Romanovõtš Halõtšisse oma residentsi. Kolm aastat hiljem rüüstasid mongolid linna. 16. sajandi lõpul ehitas kohalik aadlik Marko Šumljansky linna territooriumile uue Jumalaema kiriku.Halych, princely. - Encyclopedia of Ukraine

Halõtši arheoloogiline uurimine algas 20. sajandi algul ja jätkus 1950. aastateni. Välja kaevati kunagise Jumalaema Uinumise kiriku (ehitati 1157) alusmüürid, linnamüür ja vallikraavid, samuti paljud kivimajad all-linnas. Leidude hulgas olid Jaroslav Osmomõsli sarkofaag tema säilmetega, samuti rohkelt metallist, keraamilisi ja klaasesemeid.Halych, princely. - Encyclopedia of Ukraine

Vana-Halõtši kaitseala lähedal paikneb peaaegu ainus Galiitsia arhitektuurikoolkonna mälestis, enne 1200. aastat ehitatud Püha Pantaleoni kirik.Halych, princely. - Encyclopedia of Ukraine

 Mälestised 
Vana-Halõtši territooriumil on säilinud enam kui 200 mälestist 11.–17. sajandist.National Reserve "An Ancient Halych". - Ivano-Frankivsk region Olulisemad oll loetletud allpool asulate kaupa.

 Halõtš 
 Kristuse Sündimise kirik 14.–17. sajandist
 Halõtši linnus 14.–17. sajandist
 Karaiimide ajaloo ja kultuuri muuseum, kümmekond karaiimide maja 20. sajandist ja kalmistu Zalukvas

 Krõlos 
 Vana-Halõtši keskus 11.–13. sajandist
 Jumalaema Uinumise kiriku alusmüürid 12. sajandist koos Jaroslav Osmomõsli hauaga
 Püha Vassili kabel 15. sajandist
 Püha Eelija kiriku alusmüürid 12. sajandist
 Kaev 12. sajandist
 Püha Neitsi Maarja Taevamineku kirik 16. sajandist
 Halõtšõna kurgaan
 Kyrillose kiriku alusmüürid 12.–13. sajandist
 Linnakindlustused
 Vana-Halõtši muuseum
 Karpaatia taluarhitektuuri muuseum

 Ševtšenkove 
 Püha Pantaleoni kirik 12. sajandist

 Bilšivtsi 
 Karmeliitide katedraal ja kloostrikompleks 17. sajandist

 Viited 

 Välislingid 
 National Reserve "An Ancient Halych". - Ivano-Frankivsk region

Kategooria:Ukraina muistised
Kategooria:Ukraina kultuurimälestised
Kategooria:Ajaloolised linnad